Document ID: 32000R1378

Uredba Komisije (ES) št. 1378/2000
z dne 28. junija 2000
o spremembi Uredbe (ES) št. 1486/95 o uvedbi in določitvi upravljanja s tarifnimi kvotami v sektorju prašičjega mesa
KOMISIJA EVROPSKIH SKUPNOSTI JE --
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) 1095/96 z dne 18. junija 1996 o izvajanju koncesij, določenih v Razporedu CXL, ki je bil sestavljen neposredno po sklenitvi pogajanj GATT XXIV.6 [1], in zlasti člena 1 Uredbe,
ob upoštevanju naslednjega:
(1) Z Uredbo Komisije (ES) št. 1486/95 [2], nazadnje spremenjene z Uredbo (ES) št. 1409/1999 [3], so bile kvote odprte za opredeljeno obdobje. V okviru Svetovne trgovinske organizacije se je Komisija obvezala, da bo povišala tarifne kvote za nekatere proizvode v sektorju prašičjega mesa. Treba je opredeliti nove količine, zajete v uvoznih režimih od 1. julija 2000 naprej.
(2) Uporaba uvoznih kvot za prašičje meso je bila v zadnjih letih na splošno nizka, sorazmerno visoka varščina za uvozna dovoljenja pa je morda bil eden od dejavnikov, ki so zavirali trgovanje. Da bi pospešili trgovanje s prašičjim mesom in uskladili stopnje varščin za uvozna dovoljenja znotraj sektorjev mesa, je treba pregledati stopnjo varščine.
(3) Ukrepi, predvideni s to uredbo, so v skladu z mnenjem Upravljalnega odbora za prašičje meso --
SPREJELA NASLEDNJO UREDBO:
Člen 1
Uredba (ES) št. 1486/95 se spremeni na naslednji način:
1. Člen 1 se nadomesti z naslednjim:
"Člen 1
Uvozne tarifne kvote iz Priloge I se uvedejo letno za skupine proizvodov in za pogoje, ki jih določajo."
2. Odstavek 3 člena 5 se nadomesti z naslednjim:
"3. Pri zahtevkih za uvozno dovoljenje se za vse proizvode iz člena 1 položi varščina 20 EUR za 100 kilogramov."
3. Priloga I se nadomesti s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. junija 2000

Labels: 3
17